Cuneiform Tablet Kt 94/k 864B (AKT 6a 141)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-šùr-ma a-na i-dí-a-bi-im en-na-nim i-na-aḫ-DINGIR ma-ma-ḫi-ir en-um-a-šùr ù a-lá-ḫi-im qí-bí-ma <gap> ṭup-pé-e-a ḫa-ru-mu-tim ša ba-a-ba-tí-a am-ra-ma ma-ma-an KÙ.BABBAR 1 GÍN ḫa-bu-lá-ni KÙ.BABBAR ù ṣí-ba-sú ša-áš-qí-lá a-šar ta-na-ṭá-lá-ni a-tù-nu-ma a-ma-kam mì-il₅-kà iḫ-da-ma KÙ.BABBAR ša-áš-qí-lá-ma i-na pá-nim-ma šé-bi-lá-nim KÙ.BABBAR ša ba-a-ba-tí-a lu ša-li-iṭ a-li-bi lu-qú-tí-a lá ta-sà-ḫi-a 7.5 ma-na KÙ.BABBAR qá-tí ša tù-um-li-a-i-im 2 ma-na.TA KÙ.BABBAR ù 80 ú-ṭù-tù-um mì-iš-lu-um GIG ṣí-ib-tám iš-tù MU.4.ŠÈ tal-qé-a 8 ma-na KÙ.BABBAR ù 3 me-at 20 na-ru-uq ú-ṭù-tù-um ší-im ú-ṭí-tí-a ù KÙ.BABBAR ṣí-ib-tí šu-ul-ṭá-ma šé-bi₄-lá-nim ù šu-ma ta-áš-bi-tí qá-tí i-du-nu-ni-ku-nu-tí le-qé-a ù šu-ma ma-ma-an i-na tap-pá-i-a lá ma-gi₅-ir-ku-nu qá-tí dí-na iš-té-ni-iš KÙ.BABBAR šé-bi-lá-nim 1 ma-na KÙ.BABBAR ù 40 na-ru-uq ú-ṭù-tù-um ṣí-ib-tám ša MU.2.ŠÈ i pá-ni a-wa-ṣa-i-a i-na li-bi₄-ku-nu a-dí iš-tí šu-pu-na-aḫ-šu DUMU uš-ḫa-ta ù 80 na-ru-uq 2 DUG ṣí-ib-tum ša MU.4.ŠÈ tal-qé-a ù ší-a-tí ú-ṭá-ta-am a-na ší-mì-im dí-na-ma a li-bi₄ KÙ.BABBAR ša tù-um-li-a-i-im id-a 20 na-ru-uq ba-pí-ru-um 20 na-ru-uq bu-uq-lúm e-zi-ib ší-im <gap> ù 6 me-at na-ru-uq i-na ša tù-um-li-a-i-im ṣí-ib-tám i-nu-mì i-na bu-ru-uš-ḫa-dim wa-áš-ba-ku-ni a-wi-il₅-tum tal-ta-qé ŠÀ.BA 6 ma-na KÙ.BABBAR ta-dí-nam um-ma ší-it-ma ší-tám wa-ar-kà-at ú-šé-ba-lá-kum ma-lá a-mur-{d}UTU i-ṣé-er i-ri-ší-im me-er-i-šu a-ma-kam KÙ.BABBAR il₅-qé-ú a-tù-nu lá tí-de₈-a ú a-wi-il₅-tum i-a-tí ta-ma-ší-ḫi-ma a-tù-nu ta-áš-ta-pu-a 37 ma-na 10 GÍN KÙ.BABBAR 2 ma-na 3 GÍN KÙ.GI <gap> li-im URUDU ṭup-pí-a ù i-ṣú-ra-tí-a i-na bu-ru-uš-ḫa-dim a-na en-um-a-šùr e-zi-ib <gap> ḫu-lu-qá-e ša DUMU a-lá-ḫi-im <gap> 5 GÍN ša e-mu-du-ni áš-me-ma i-tù-ur i-na mì-ma a-nim mì-ma KÙ.BABBAR en-um-a-šùr ú-lá ú-šé-bi₄-lam a-ma-kam <gap> ma <gap> il₅-qé-ú lu-šé-bi₄-lam lá a-kà-ša-dam-ma <gap> lá a-kà-ša-dam-ma li-bi₄ lá i-ma-ra-aṣ <gap> qí-bi₄-ma na-ḫa-ad-kà ù a-wi-lu-ta-kà a-ma-ar <gap> <gap>-a-ma a-wi-lu a-ni-ú-tum lu i-de₈-ú